(13)

I Roinn 2.7.13, cuirtear an méid seo a leanas in ionad “Deighleoga ruthaig eitilte a thógáil”,: “2.7.13 Deighleoga ruthaig eitilte a thógáil Is gá gach ruthag eitilte a shainiú le sraith comhordanáidí deighleoige (nóid) agus paraiméadair eitilte. Is é an túsphointe comhordanáidí dheighleoga an loirg talún a chinneadh. Ansin déanfar an phróifíl eitilte a ríomh, agus é á choimeád i gcuimhne, i gcás sraith céimeanna gnásúla ar leith, go mbraitheann an phróifíl ar an lorg talún; e.g. ag an sá agus an luas céanna bíonn ráta éirí an aerárthaigh níos lú agus é ag casadh ná mar a bhíonn sé in eitilt dhíreach. Ansin déantar fodheighilt maidir leis an aerárthach ar an rúidbhealach (rothlúchán talún roimh éirí de thalamh nó rothlúchán talún tuirlingthe), agus maidir leis an aerárthach i ngar don rúidbhealach (éirí de thalamh tosaigh nó ascnamh deiridh). Ba cheart fodheighilt a dhéanamh ar dheighleoga aerbheirthe lena mbaineann luasanna an-difriúil ag a dtúsphointí agus a bpointí deiridh. Déantar comhordanáidí déthoiseacha dheighleoga an loirg talún (*) a chinneadh agus a chumasc leis an bpróifíl eitilte dhéthoiseach chun deighleoga tríthoiseacha na conaire eitilte a chruthú. Ar deireadh, bainfear aon phointí ruthaig eitilte atá róchóngarach dá chéile. Próifíl eitilte Is iad seo a leanas na paraiméadair lena sonraítear gach deighleog próifíle eitilte ag tús (iarmhír 1) agus deireadh (iarmhír 2) na deighleoige: s1, s2 fad feadh an loirg talún, z1, z2 airde an eitleáin, V1 , V2 talamhluas, P1 , P2 paraiméadar cumhachta a bhaineann le torann (atá comhoiriúnach leis an bparaiméadar dá sainítear na cuair-NPD) ε1, ε 2 uillinn an chlaonta. Chun próifíl eitilte a thógáil ó shraith céimeanna gnásúla (sintéis ruthaig eitilte), déanfar deighleoga a thógáil in ord chun na dálaí is gá a bhaint amach ag na pointí deiridh. Beidh paraiméadair pointe deiridh gach deighleoige mar pharaiméadair thúsphointe na chéad deighleoige eile. Agus sonraí aon deighleoige á ríomh, bíonn na paraiméadair ar eolas ón tús; sonraítear ag an gcéim ghnásúil na dálaí a éilítear ag an deireadh. Sainítear na céimeanna féin leis na réamhshocruithe ANP nó saineoidh an t-úsáideoir iad (e.g. ó na lámhleabhair eitilte aerárthaigh). Is iad airde agus luas na dálaí deiridh de ghnáth; is é an cúram tógála próifíle an fad loirg arna chumhdach chun na dálaí sin a bhaint amach a chinneadh. Déantar na paraiméadair neamhshainithe a chinneadh trí na ríomhanna maidir le feidhmíocht eitilte a shonraítear in Aguisín B. Má tá an lorg talún díreach, féadfar na pointí próifíle agus na paraiméadair eitilte ghaolmhara a chinneadh go neamhspleách ar an lorg talún (bíonn uillinn an chlaonta cothrom le nialas i gcónaí). Is annamh a bhíonn na loirg talún díreach áfach; áirítear castaí leo de ghnáth agus, chun na torthaí is fearr a bhaint amach, is gá iad sin a chur san áireamh agus an phróifíl eitilte dhéthoiseach á chinneadh, agus deighleoga próifíle á scoilteadh ag nóid loirg talún i gcás inar gá sin chun athruithe in uillinn an chlaonta a chur isteach. Ní bhíonn fad na chéad deighleoige eile ar eolas ag an tús go hiondúil agus déantar é a ríomh ar bhonn sealadach ag glacadh leis nach bhfuil aon athrú in uillinn an chlaonta i gceist. Má fhaightear go gcumhdaítear nód loirg talún amháin nó níos mó leis an deighleog shealadach, agus an chéad cheann díobh ag s, eadhon s1 < s < s2 , déantar an deighleog a theascadh ag s, agus déantar na paraiméadair ann a ríomh le hidirshuíomh (féach thíos). Beidh siad sin mar pharaiméadair phointe deiridh na deighleoige reatha agus paraiméadair thúsphointe deighleoige nua – a mbíonn na dálaí deiridh sprice céanna fós aici. Mura bhfuil aon nód lorg talún idir eatarthu deimhnítear an deighleog shealadach. I gcás ina bhfuil sé beartaithe neamhaird a dhéanamh de na héifeachtaí a bhíonn ag castaí ar an bpróifíl eitilte, glactar réitigh na heitilte dírí le deighleog aonair cé go gcoinnítear an fhaisnéis faoi uillinn an chlaonta lena húsáid ina dhiaidh sin. Cibé acu an ndéantar éifeachtaí casta a shamhaltú go hiomlán nó nach ndéantar, gintear gach ruthag eitilte tríthoiseach trína phróifíl eitilte dhéthoiseach a chumasc lena lorg talún déthoiseach. Mar thoradh air sin, gheofar sraith tacar comhordanáidí (x,y,z), agus gach ceann acu ina nód den lorg talún deighilte, ina nód den phróifíl eitilte nó iad araon, agus tabharfar luachanna comhfhreagracha airde z, talamhluais V, uillinn an chlaonta ε agus cumhacht innill P in éineacht leis na pointí próifíle. Le haghaidh pointe loirg (x,y) atá suite idir pointí deiridh deighleoige den phróifíl eitilte, beidh na paraiméadair eitilte idirshuite mar a leanas: z = z1 + f ·(z2 – z1) (2.7.3) (2.7.4) ε = ε1 + f · (ε2 - ε1) (2.7.5) (2.7.6) i gcás inarb amhlaidh f = (s - s1)/(s2 - s1) (2.7.7) Tabhair faoi deara cé go dtoimhdítear go n-athraíonn z agus ε go líneach de réir faid, toimhdítear go n-athraíonn V agus P go líneach de réir ama (eadhon luasghéarú seasmhach (**)). Nuair a bhíonn deighleoga próifíle eitilte á gcomhoiriúnú do shonraí radair (anailís ruthag eitilte) déantar na faid, airdí, luasanna agus uillinneacha an chlaonta maidir leis na pointí deiridh a chinneadh go díreach ó na sonraí; ní gá ach na socruithe cumhachta a ríomh agus na cothromóidí feidhmíochta á n-úsáid. Ós rud é go bhféadfaí comhordanáidí an loirg talún agus na próifíle eitilte a chur in oiriúint dá chéile go hiomchuí freisin, bíonn sé simplí go leor de ghnáth. Rothlúchán talún roimh éirí de thalamh Nuair a bhíonn aerárthach ag éirí de thalamh, de réir mar a luasghéaraíonn sé idir an pointe scaoilte coscán (ar a dtugtar Scaoileadh Coscán SOR freisin) agus pointe an éirí de thalamh, athraíonn an luas go mór thar fhad 1 500 go dtí 2 500 m, ó nialas go dtí idir 80 agus 100 m/s. Dá bhrí sin, roinntear an rothlúchán roimh éirí de thalamh ina dheighleoga d’fhaid éagsúla, a n-athraíonn luas an aerárthaigh thar gach ceann díobh faoi incrimint shonrach ΔV nach mó ná 10 m/s (thart ar 20 kt). Cé go mbíonn sé éagsúil le linn rothlúcháin roimh éirí de thalamh, is leor é a thoimhdiú go mbíonn luasghéarú seasmhach i gceist chun na críche sin. Sa chás sin, le haghaidh chéim an éirí de thalamh, is é V1 an luas tosaigh, is é V2 luas an éirí de thalamh, is é nTO líon na ndeighleog um éirí de thalamh agus is é sTO fad coibhéiseach an éirí de thalamh. Le haghaidh fhad coibhéiseach an éirí de thalamh sTO (féach Aguisín B) agus luas éirí de thalamh V1 agus luas éirí de thalamh VTO is ionann líon nTO na ndeighleog don rothlúchán talún agus nTO = int (1 + (V TO - V1) /10) (2.7.8) agus dá brí sin, is ionann an t-athrú sa treoluas feadh deighleoige agus ΔV = VTO/nTO (2.7.9) agus is ionann an t-am Δt ar gach deighleog agus (ag glacadh leis go bhfuil luasghéarú seasmhach ann) (2.7.10) Ansin is ionann fad sTO,k dheighleog k (1 ≤ k ≤ nTO) an rothlúcháin roimh éirí de thalamh agus: (2.7.11) Sampla: Le haghaidh fad éirí de thalamh sTO = 1 600 m, V1=0m/s agus V2 = 75 m/s, tugann sé sin nTO = 8 ndeighleog d’fhaid idir 25 agus 375 méadar (féach Fíor 2.7.g): Ar an gcuma chéanna leis na hathruithe luais, athraíonn sá an aerárthaigh thar gach deighleog de réir incrimint sheasmhach ΔLCH., arna ríomh mar ΔP = (PTO - Pinit) / nTO (2.7.12) i gcás ina n-ainmnítear sá an aerárthaigh ag pointe an éirí de thalamh agus sá an aerárthaigh ag tús an rothlúcháin roimh éirí de thalamh mar PTO agus P init faoi seach. Úsáidtear an incrimint sá thairisigh seo (seachas an chothromóid foirme cearnaí 2.7.6 a úsáid) d’fhonn a bheith comhsheasmhach leis an gcaidreamh líneach idir sá agus luas maidir le haerárthach scairdinnill. Nóta tábhachtach: Glactar go hintuigthe leis sna cothromóidí agus an sampla thuas gurb é nialas luas tosaigh an aerárthaigh ag tús na céime um éirí de thalamh. Comhfhreagraíonn sé sin don staid choiteann ina dtosaíonn an t-aerárthach ag rolladh agus ag luasghéarú ón bpointe scaoilte coscán. Bíonn cásanna ann ina bhféadfadh an t-aerárthach tosú ag luasghéarú óna luas innlithe freisin áfach, gan stopadh ag an tairseach rúidbhealaí. I gcás nach nialas é an luas tosaigh Vinit, ba cheart na cothromóidí “ginearálaithe” seo a leanas a úsáid in ionad cothromóidí 2.7.8, 2.7.9. 2.7.10 agus 2.7.11. (2.7.13) Sa chás sin, le haghaidh chéim an éirí de thalamh, is é V1 an luas tosaigh Vinit , is é V2 luas an éirí de thalamh VTO , is é n líon na ndeighleog um éirí de thalamh nTO , is é s an fad coibhéiseach an éirí de thalamh sTO agus is é sk fad sTO,k na deighleoige k (1[Siombal]k[Siombal]n). Rothlúchán talún tuirlingthe Cé gurb ionann an rothlúchán talún tuirlingthe agus aisiompú ar an rothlúchán talún roimh éirí de thalamh, ní mór an méid seo a leanas a chur san áireamh — cúlsá a úsáidtear uaireanta chun an t-aerárthach a luasmhoilliú agus — eitleáin a fhágann an rúidbhealach tar éis luasmhoilliú (ní chuireann eitleáin a fhágann an rúidbhealach le torann aeir a thuilleadh mar déantar neamhaird de thorann ó inleadh). I gcodarsnacht le fad an rothlúcháin roimh éirí de thalamh, a fhaightear ó pharaiméadair feidhmíochta an aerárthaigh, ní bhaineann an fad stoptha sstop (eadhon an fad ón bpointe tuirlingthe go dtí an pointe óna bhfágann an t-aerárthach an rúidbhealach) leis an aerárthach go sonrach. Cé go bhféadfaí íosfhad stoptha a mheas ó mhais agus feidhmíocht aerárthaigh (agus an cúlsá atá ar fáil), braitheann an fad stoptha iarbhír ar shuíomh na mbealaí innlithe freisin, agus ar an trácht, agus ar rialacháin a bhaineann go sonrach leis an aerfort maidir le húsáid cúlsá. Ní gnáthnós imeachta a bhíonn i gceist le cúlsá a úsáid – ní chuirtear i bhfeidhm é ach i gcás nach féidir an luasmhoilliú is gá a bhaint amach leis na coscáin rotha amháin. (Féadfaidh cúlsá suaitheadh fíorshuntasach a dhéanamh mar gintear torann obann mar gheall ar athrú tapa i gcumhacht innill, ó bheith ar réchasadh go socruithe cúlaithe.) Úsáidtear formhór na rúidbhealaí le haghaidh eitiltí amach chomh maith le tuirlingtí áfach, ionas go mbeadh éifeacht an-bheag ag cúlsá ar na comhrianta torainn toisc gurb é an torann a thagann ó oibríochtaí éirí de thalamh is mó a chuireann leis an bhfuinneamh fuaime foriomlán i gcóngaracht an rúidbhealaigh. Ní chuireann cúlsá rómhór le comhrianta ach nuair a bhíonn úsáid an rúidbhealaigh teoranta d’oibríochtaí tuirlingthe. Go fisiciúil, is próiseas an-chasta é torann cúlsá ach is féidir é a shamhaltú go simplí toisc nach mbíonn ach tionchar sách beag aige ar chomhrianta torainn aeir – agus an t-athrú gasta i gcumhacht innill á chur san áireamh le deighilt oiriúnach. Is léir nach bhfuil samhaltú an rothlúcháin talún tuirlingthe chomh simplí le samhaltú thorann an rothlúcháin roimh éirí de thalamh. Moltar na toimhdí samhaltaithe simplithe a leanas d’úsáid ghinearálta, i gcás nach bhfuil aon fhaisnéis mhionsonraithe ar fáil (féach Fíor 2.7.h.1). Trasnaíonn an t-aerárthach an tairseach tuirlingthe (lena mbaineann an chomhordanáid s = 0 feadh an loirg talún ascnaimh) ag airde 50 troigh, agus ansin leanann sé ag teacht anuas ar a chonair faoileoireachta go dtí go dtuirlingíonn sé ar an rúidbhealach. Le haghaidh chonair faoileoireachta 3°, is ionann an pointe tuirlingthe agus 291 m thar an tairseach tuirlingthe (mar a léirítear i bhFíor 2.7.h.1). Ansin déantar an t-aerárthach a luasmhoilliú thar achar stoptha sstop – a dtugtar luachanna sonracha don aerárthach ina leith sa bhunachar sonraí ANP – ón luas ascnaimh deiridh Vfinal go dtí 15 m/s. Mar gheall ar na mearathruithe luais le linn na deighleoige seo ba cheart é a fhodheighilt sa bhealach céanna a ndéantar leis an rothlúchán talún roimh éirí de thalamh (nó deighleoga aerbheirthe le mearathruithe luais), agus úsáid á mbaint as na cothromóidí ginearálaithe 2.7.13 (toisc nach ionann an luas innlithe isteach agus nialas). Athraíonn cumhacht an innill ó chumhacht ascnaimh deiridh ag an bpointe tuirlingthe go dtí socrú cumhachta cúlsá Prev thar fhad 0.1•sstop , agus ansin laghdaíonn sé go dtí 10 % den uaschumhacht atá ar fáil thar an 90 % eile den fhad stoptha. Suas go dtí deireadh an rúidbhealaigh (ag s = -s RWY) fanann luas an aerárthaigh seasmhach. Níl castaí NPD le haghaidh cúlsá san áireamh sa bhunachar sonraí ANP faoi láthair agus, dá bhrí sin, is gá brath ar na castaí comhghnásacha chun an éifeacht sin a shamhaltú. De ghnáth bíonn cumhacht an chúlsá Prev cothrom le thart ar 20 % den socrú cumhachta iomlán agus moltar é sin a úsáid mura bhfuil aon fhaisnéis oibriúcháin ar fáil. Ag socrú cumhachta ar leith áfach, gintear i bhfad níos mó torainn le cúlsá ná le sá ar aghaidh agus cuirfear incrimint ΔL i bhfeidhm maidir le leibhéal an teagmhais arna dhíorthú ó NPD, ag méadú ó nialas go dtí luach ΔLrev (moltar 5 dB go sealadach (***)) feadh 0.1•sstop agus ansin ag titim go líneach go nialas feadh na coda eile den fhad stoptha. Deighilt a dhéanamh ar dheighleoga an éirí tosaigh agus an ascnaimh deiridh Athraíonn an gheoiméadracht ó dheighleog-go-breathnadóir go gasta feadh deighleoga aerbheirthe an éirí tosaigh agus an ascnaimh deiridh, go háirithe maidir le suíomhanna breathnadóirí ar thaobh an riain eitilte, i gcás ina n-athraíonn an uillinn airde (uillinn beta) go gasta freisin de réir mar a éiríonn an t-aerárthach nó mar a thagann sé anuas trí na deighleoga tosaigh/deiridh sin. Léiríonn comparáidí le ríomhanna deighleoige an-bheag, i gcás ina n-úsáidtear deighleog aerbheirthe éirí nó ascnaimh amháin (nó líon teoranta díobh) faoi bhun airde áirithe (i gcoibhneas leis an rúidbhealach) go bhfaightear comhfhogasú lag ar thorann ar thaobh an riain eitilte i gcomhair méadracht chomhtháite. Tarlaíonn sé sin toisc go gcuirtear coigeartú um maolú cliathánach aonair i bhfeidhm maidir le gach deighleog, a chomhfhreagraíonn do luach aonair na huillinne airde, atá sonrach don deighleog, cé go mbíonn athruithe suntasacha le feiceáil in éifeacht an mhaolaithe chliathánaigh feadh gach deighleoige mar gheall ar athrú gasta an pharaiméadair sin. Feabhsaítear cruinneas an ríomha trí dheighleoga aerbheirthe an éirí tosaigh agus an ascnaimh dheireanaigh a fhodheighilt. Cinntear “gráinneacht” an athraithe um maolú cliathánach a chuirfear san áireamh de réir líon na bhfodheighleog agus a bhfad. Agus aird á tabhairt ar an léiriú ar an maolú cliathánach iomlán le haghaidh aerárthaí a bhfuil a n-innill suite ar an gcabhail, is féidir a léiriú i gcás athrú teorantach i maolú cliathánach de 1.5 dB in aghaidh na fodheighleoige, gur cheart na deighleoga aerbheirthe éirí agus ascnaimh atá suite faoi bhun airde 1 289,6 m (4 231 troigh) os cionn an rúidbhealaigh a fhodheighilt bunaithe ar an tsraith luachanna airde seo a leanas: z = {18.9, 41.5, 68.3, 102.1, 147.5, 214.9, 334.9, 609.6, 1 289,6} méadar, nó z = {62, 136, 224, 335, 484, 705, 1 099, 2 000, 4 231} troigh Le haghaidh gach deighleoige bunaidh faoi bhun 1 289,6 m (4 231 troigh), cuirtear na hairdí thuas chun feidhme tríd an airde ón tsraith thuas is cóngaraí d’airde an chríochphointe bunaidh (i gcomhair deighleog éirí) nó airde an túsphointe bunaidh (i gcomhair deighleog ascnaimh) a aithint. Ansin dhéanfaí na hairdí fodheighleoige iarbhír, zi, a ríomh agus an méid seo a leanas á úsáid: zi = ze [z’i / z’N] (i = k..N) i gcás inarb amhlaidh: ze airde chríochphointe (éirí) nó airde thúsphointe (ascnamh) na deighleoige bunaidh z’i an iú ball den tsraith luachanna airde atá liostaithe thuas z’N an airde is gaire ón tsraith luachanna airde atá liostaithe thuas go dtí airde ze k léiriú ar innéacs an chéad bhaill den tsraith luachanna airde dá bhfuil zk arna ríomh go hiomlán níos mó ná airde chríochphointe na deighleoige éirí bunaidh roimhe sin nó airde thúsphointe na chéad deighleoige ascnaimh bunaidh eile ar a ndéanfar fodheighilt. I gcás sonrach ina mbíonn deighleog éirí tosaigh nó deighleog ascnaimh deiridh i gceist, k = 1, ach sa chás níos coitinne ina mbíonn deighleoga aerbheirthe nach bhfuil ceangailte leis an rúidbhealach, beidh k níos mó ná 1. Sampla le haghaidh deighleog éirí tosaigh: Más ionann airde chríochphointe na deighleoige bunaidh agus ze = 304.8 m, ansin ón tsraith luachanna airde, 214.9 m < ze < 334.9 m agus is é z’7 = 334.9 m an airde ón tsraith atá is gaire do ze. Ansin déantar airdí deiridh na fodheighleoige a ríomh le: zi = 304.8 [z’i / 334.9] i gcomhair i = 1 go dtí 7 (agus é á thabhairt ar aird go bhfuil k =1 sa chás sin, ós rud é gur deighleog éirí bunaidh í seo) Dá bhrí sin, bheadh z1 cothrom le 17.2 m agus bheadh z2 cothrom le 37.8 m, etc. Deighleoga aerbheirthe a dheighilt Le haghaidh deighleoga aerbheirthe i gcás ina mbíonn athrú suntasach luais feadh deighleoige i gceist, déanfar é sin a fho-dheighilt cosúil leis an rothlúchán talún, eadhon nseg = int (1 + |V2 - V1|/10) (2.7.14) i gcás inarb ionann V1 agus V2 agus luasanna tosaigh agus deiridh na deighleoige faoi seach. Ríomhtar na paraiméadair fhodheighleoige chomhsheasmhacha ar bhealach cosúil leis an modh a úsáidtear don rothlúchán talún roimh éirí de thalamh, agus cothromóidí 2.7.9 agus 2.7.11 á n-úsáid. Lorg talún Sainítear lorg talún, cibé an lorg láir nó folorg scaipthe é, le sraith comhordanáidí (x,y) sa phlána talún (e.g. ó fhaisnéis radair) nó le seicheamh orduithe um threorialú radair lena sonraítear deighleoga díreacha agus stuanna ciorclacha (castaí le ga sainithe r agus athrú ceannteidil Δξ). Le haghaidh samhaltú deighilte, cuirtear stua in iúl le seicheamh deighleog díreach atá ceangailte d’fho-stuanna. Cé nach bhfuil siad le feiceáil go sainráite sna deighleoga loirg talún, bíonn tionchar ag leathardú aerárthaí le linn castaí ar a sainmhíniú. Mínítear in Aguisín B4 an chaoi le huillinneacha an chlaonta a ríomh le linn casadh socair ach, dar ndóigh, ní chuirtear i bhfeidhm iad ná ní bhaintear iad láithreach. Ní leagtar síos conas plé leis na hathruithe idir eitilt dhíreach agus eitilt chasta, ná idir casadh amháin agus casadh eile a thagann go díreach ina dhiaidh. Go hiondúil, is cosúil go mbeidh éifeacht dhiomaibhseach ag na sonraí, a fhágtar faoin úsáideoir (féach roinn 2.7.11), ar na comhrianta deiridh; is gá, go príomha, neamhleanúnachais ghéara ag pointí deiridh an chasaidh a sheachaint agus is féidir é sin a dhéanamh go simplí, mar shampla, trí dheighleoga athraithe gairide a chur isteach, a n-athraíonn uillinn an chlaonta go líneach le fad ag dul tharstu. Ní gá dinimic an athraithe a shamhaltú ar chaoi níos réadúla, chun uillinn an chlaonta a chur i gcoibhneas cineálacha aerárthaí ar leith agus rátaí rothlúcháin iomchuí a ghlacadh ach amháin sa chás speisialta gur dhócha go mbeadh éifeacht cheannasach ag casadh ar leith ar na comhrianta deiridh. Anseo is leor a rá go mbraitheann na fo-stuanna deiridh Δξtrans i gcasadh ar bith ar na riachtanais athraithe um uillinn an chlaonta. Déantar an chuid eile den stua agus an ceannteideal á athrú Δξ - 2·Δξtrans chéim a roinnt ina bhfo-stuanna nsub de réir na cothromóide: nsub = int (1 + (Δξ – 2•Δξ trans ) / 10 (2.7.15) i gcás inarb ionann int(x) agus feidhm a thugann an chuid slánuimhreach de x. Ansin déantar an t-athrú ceannteidil Δξ sub i gcomhair gach fo-stua a ríomh mar Δξ = (ξ-2•Δξ trans ) / nsub (2.7.16) i gcás inar gá do nsub a bheith mór go leor chun a áirithiú go bhfuil Δξ sub ≤ 10 gcéim. Léirítear deighilt stua (seachas na fodheighleoga athraithe críochta) i bhFíor 2.7.h.2 (****). A luaithe a bhunaítear deighleoga an riain talún sa phlána x-y, ansin déantar deighleoga na próifíle eitilte (sa phlána s-z) a fhorleagan chun na deighleoga tríthoiseacha (x, y, z) a chruthú. Ba cheart an lorg talún a bheith ag síneadh ón rúidbhealach níos faide amach ná achar na greille ríomha i gcónaí. Féadfar é sin a dhéanamh, más gá, trí dheighleog dhíreach ar fhad oiriúnach a chur leis an deighleog dheireanach den lorg talún. Ní mór fad iomlán na próifíle eitilte, agus é coinbhéirsithe leis an rian talún, a bheith ag síneadh ón rúidbhealach níos faide ná achar na greille ríomha freisin. Is féidir é sin a bhaint amach trí phointe próifíle breise a chur léi más gá: — go dtí deireadh próifíle imeachta lena mbaineann luachanna luais agus sá atá cothrom le luachanna an phointe próifíle imeachta dheireanaigh, agus airde arna heachtarshuí go líneach ó na pointí próifíle deireanacha agus leathdheireanacha; nó — go dtí tús próifíle isteach lena mbaineann luach luais agus sá atá cothrom le luachanna an chéad phointe próifíle isteach, agus airde arna heachtarshuí go líneach ón gcéad phointe próifíle agus an dara pointe próifíle. Coigeartuithe deighilte na ndeighleog aerbheirthe Nuair a dhíorthaítear na deighleoga ruthaig eitilte 3T de réir an nós imeachta a dtugtar tuairisc air i Roinn 2.7.13, d’fhéadfadh gá a bheith le tuilleadh coigeartuithe deighilte chun pointí ruthaig eitilte atá róchóngarach dá chéile a bhaint. Nuair a bhíonn pointí cóngaracha laistigh de 10 méadar óna chéile, agus go bhfuil na luasanna agus sáite lena mbaineann mar an gcéanna, ba cheart ceann de na pointí a chur as an áireamh.” (*) Chun na críche sin, ba cheart fad foriomlán an loirg talún a bheith níos mó ná lorg talún na próifíle eitilte sin. Féadfar é sin a dhéanamh, más gá, trí dheighleoga díreacha ar fhaid oiriúnacha a chur leis an deighleog dheireanach den lorg talún." (**) Fiú má fhanann socruithe cumhachta innill seasmhach feadh deighleoige, féadfaidh athrú teacht ar an bhfórsa tiomána agus an luasghéarú mar gheall ar athrú sa dlús aeir de réir airde. Chun críocha an tsamhaltaithe torainn, bíonn na hathruithe sin diomaibhseach de ghnáth áfach." (***) Moladh é sin san eagrán deireanach de ECAC Doic 29 agus meastar go bhfuil sé fós sealadach mar táthar ag feitheamh ar tuilleadh sonraí comhthacaíocha ó thrialacha." (****) Nuair a shainmhínítear é sa chaoi shimplí sin, tá fad iomlán na conaire deighilte beagán níos lú ná fad iomlán na conaire ciorclaí. Tá an earráid chomhriain iarmhartach diomaibhseach má tá na hincrimintí uilleacha faoi bhun 30° áfach."